15. ΝΟΜΟΣ υπ’ αριθ. 216 της 29 Μαΐου/1 Ιουν. 1943 (ΦΕΚ Α΄  161) Περί οργανώσεως της Υπηρεσίας Αναστηλώσεως των αρχαίων και ιστορικών Μνημείων του Κράτους. Εκυρώθη δια της υπ’ αριθ. 297/1946 (ΦΕΚ Α΄ 184) Πραξ. Υπ. Συμβουλίου. Άρθρ.1.-10.(Αναφερόμενα εις το προσωπικόν της Διευθύνσεως Αναστηλώσεως αντικατεστάθησαν δια της ανωτέρω νεωτέρας νομοθεσίας). ΚΕΦΑΛΑΙΟΝ Β΄ Εκτέλεσις Έργων Άρθρ.11.-1.Κατά Μάρτιον ή Απρίλιον εκάστου έτους καθορίζεται υπό του Αρχαιολογικού Συμβουλίου το πρόγραμμα των εκτελεστέων έργων  αναστηλώσεως και συντηρήσεως των Μνημείων, ούτινος σχέδιον καταθέτει ο Διευθυντής της Αναστηλώσεως μετά καταλόγου των κατά την διάρκειαν του έτους εκτελεστέων έργων αναλόγως του επείγοντως τούτων της σπουδαιότητος των μνημείων του πολυσυχνάστου ή μη αυτών υπό των περιηγητών και των λοιπών υπαρχουσών συνθηκών. Την περαιτέρω εκτέλεσιν του αποφασισθέντος προγράμματος ενεργεί ο Διευθυντής της Αναστηλώσεως υπό ιδίαν αυτού επίβλεψιν διαθέτων αναλόγως το προσωπικόν και τας εν τω προϋπολογισμώ αναγραφομένας εκάστοτε πιστώσεις κατά την ιδίαν αυτού κρίσιν. 2.Επειγούσης επισκευής τινος μνημείου μη περιλαμβανομένου εν τω προγράμματι δύναται ο Υπουργός προτάσει του Διευθυντού της Αναστηλώσεως να διατάσσει εκτέλεσιν των αναγκαίων έργων. Άρθρ.12.-Άπασαι αι δαπάναι δια την αναστήλωσιν και συντήρησιν των αρχαίων και ιστορικών μνημείων καταβάλλονται υπό του Δημοσίου Ταμείου αναγραφόμεναι υπό ίδιον κεφάλαιον και άρθρον εν τω προϋπολογισμώ του Κράτους, ως δαπάναι δια την αναστήλωσιν στερέωσιν, επισκευήν, συντήρησιν και περίφραξιν των αρχαίων, Βυζαντινών, Μεσαιωνικών και ιστορικών εν γένει μνημείων ολοκλήρου του Κράτους. Άρθρ.13.-1.Αι αμέσως επί αρχαίων και ιστορικών μνημείων εκτελούμεναι εργασίαι και προμήθειαι υλικών ενεργούνται λόγω της εξαιρετικής λεπτότητος καλλιτεχνικής και επιστημονικής φύσεως αυτών απ’ ευθείας δι’ αυτεπιστασίας απολογιστικώς δι’ ημερομισθίων τεχνιτών και εργατών προσλαμβανομένων προτάσει του Διευθύνοντος την εργασίαν, τη εγκρίσει του Διευθυντού της Αναστηλώσεως επί ημερομισθίω αμοιβή ουχί ανωτέρα της δι’ ιδιωτικά έργα καταβαλλομένης εκτός εάν πρόκειται περί ειδικών τεχνικών των οποίων η αμοιβή καθορίζεται αποφάσει του Υπουργού. «Οι παραπάνω εργασίες μπορεί να εκτελεσθούν και από ειδικευμένες εργοληπτικές επιχειρήσεις». Το τελευταίο εδάφιο της παρ. 1 προστέθηκε από την παρ. 5 άρθρ. 19 Νόμ. 1418/1984, ΦΕΚ Α΄ 23, (τόμ. 23 σελ. 130,625). 2.Αι προμήθεια των υλικών, εργαλείων και μηχανημάτων αξίας μείζονος των (δέκα) χιλιάδων δραχμών ενεργούνται δια προχείρων συναγωνισμών επί τη βάσει πάντοτε τριών τουλάχιστον προσφορών. Δια της υπ’ αριθ. 8839 της 11 Δεκ. 1965/20 Ιαν. 1966 (ΦΕΚ Β΄ 20) Αποφ. Υπουργών Οικονομικών και Προεδρίας Κυβερνήσεως καθωρίσθη εις δραχμάς «πέντε» χιλιάδας το εν τη άνω παραγράφω όριον των δέκα χιλιάδων δραχμών. (Αντί για τη σελ. 909(α) Σελ. 909(β) Τεύχος Ζ71-Σελ. 125 Αναζήτηση και διαφύλαξη Αρχαιοτήτων 31.Λ.β.12-15 49 3.Επ’ ονόματι των διευθυνόντων έργα αναστηλώσεως ή επισκευής ή συντηρήσεως αρχαίων κλπ., μνημείων δύναται να εκδίδηται ένταλμα προπληρωμής επί αποδόσει λογαριασμού κατά τα κεκανονισμένα προτάσει του Διευθυντού της Αναστηλώσεως και εγκρίσει του Υπουργού. Τα δικαιολογητικά της δαπάνης των γενομένων εργασιών επί αρχαίων και ιστορικών μνημείων ελέγχονται και θεωρούνται υπό του Διευθυντού της Αναστηλώσεως. Το άνω άρθρο, καθόσον αφορά την δυνατότητα προσλήψεως πάσης φύσεως προσωπικού, καταργήθηκε από το άρθρ. 7 Νόμ. 1189/1981, ΦΕΚ Α΄ 203 (κατωτ. σελ. 1181). Άρθρ.14.-1.Η Επισκευή ή καθ’ οιονδήποτε τρόπον μετασκευή αρχαίων, Βυζαντινών, Μεσαιωνικών, ιστορικών μνημείων και οικοδομημάτων παλαιοτέρων του 1830 γίνεται μόνον δια της υπηρεσίας Αναστηλώσεως προτάσει του Διευθυντού αυτής μετά γνωμοδότησιν του αρχαιολογικού συμβουλίου. 2.Όστις ήθελε προβή εις επισκευήν ή δι’ οιοασδήποτε εργασίας μεταβολήν της όψεως τοιούτων μνημείων τιμωρείται δια προστίμου 20.000 έως 250.000 δραχμών και φυλακίσεως μέχρι τεσσάρων ετών. Εις την αυτήν ποινήν υπόκειται και ο Αρχιτέκτων μηχανικός ή εργολάβος όστις ήθελεν αναλάβει την εκτέλεσιν τοιαύτης εργασίας. Η ποινή αύτη επιβάλλεται προς τούτοις εις τους υπευθύνους προϊσταμένους υπηρεσιών Δήμων ή Κοινοτήτων, εις τα Ηγουμενοσυμβούλια των Μονών, ή εις τα Εκκλησιαστικά Συμβούλια, οι οποίοι ήθελον διατάξει ή ήθελον επιτρέψει να γίνωσιν εις τα υπό την δικαιοδοσίαν αυτών ιστορικά και καλλιτεχνικά εν γένει μνημεία ή Εκκλησίας επισκευαί ή άλλαι εργασίαι μεταβάλλουσαι οπωσδήποτε την όψιν αυτών. 3.Τας επισκευάς όσαι δια γνωματεύσεως του αρχαιολογικού Συμβουλίου επιβάλλεται να γίνωσιν εις αρχαία και ιστορικά μνημεία ανήκοντα εις ιδιώτας ή άλλα νομικά πρόσωπα οφείλουσι απροφασίστως και άνευ αναβολής να εκτελώσιν ιδία δαπάνη. 4.Εν περιπτώσει αδυναμίας ή αρνήσεως των ενδιαφερομένων να προβώσιν εις την εκτέλεσιν των υποδεικνυομένων έργων το Δημόσιον εκτελεί τας επισκευάς καταβάλλον αυτό την δαπάνην. Εν τοιαύτη όμως περιπτώσει δύναται να καταλαμβάνη τα εις Μονάς, Κοινότητας ή άλλα νομικά πρόσωπα ανήκοντα ή και να απαλλοτριοί λόγω Δημοσίας ανάγκης τα εις ιδιώτας ανήκοντα. Σελ. 910(β) Τεύχος Ζ71-Σελ. 126 ΚΕΦΑΛΑΙΟΝ Γ΄ Άρθρ.15.-(Μεταβατικαί διατάξεις). Άρθρ.16.-Απαγορεύεται εις το τεχνικόν προσωπικόν της Διευθύνσεως Αναστηλώσεως η εκτέλεσις ιδιωτικών εργασιών, μελετών ή επιβλέψεων πλην κατόπιν αδείας του Υπουργείου. Άρθρ.17.-1.Αι παρ. 3 και 12 του άρθρ. 2 του Α.Ν. 2339/1940 καταργούνται. Ωσαύτως καταργείται πάσα άλλη διάταξις αντικειμένη προς τον παρόντα Νόμον ούτινος η ισχύς άρχεται από της δημοσιεύσεως αυτού εν τη Εφημερίδι της Κυβερνήσεως. 